[{"text_idx": "#000000", "text": "Tric a Chlic yn dathlu ei phen-blwydd yn 10 mlwydd oed!"}, {"text_idx": "#000001", "text": "Mae\u2019r rhaglen ffoneg synthetig, Tric a Chlic yn dathlu ei phen-blwydd yn 10 oed. Ers sefydlu\u2019r rhaglen wreiddiol mae bellach yn gynllun sy\u2019n cael ei ddefnyddio\u2019n genedlaethol mewn ysgolion cyfrwng Cymraeg a chyfrwng Saesneg, fel ei gilydd. Gwelwyd ysgolion ar hyd a lled Cymru, ymhob rhanbarth, yn buddsoddi ac yn elwa\u2019n sylweddol o\u2019r rhaglen."}, {"text_idx": "#000002", "text": "Er mwyn nodi\u2019r achlysur pwysig hwn, a hynny ar Ddiwrnod y Llyfr, penderfynwyd mynd ati i lansio gwefan newydd Tric a Chlic. Dyma fydd cartref newydd holl gynnwys Tric a Chlic! Rhoddwyd cyfle i ysgolion a rhieni dreialu\u2019r wefan gan ddarparu adborth. Diolch yn fawr i bawb sydd wedi gwneud eisoes, mae eich sylwadau a\u2019ch adborth yn hynod o werthfawr i ni wrth i ni gynllunio a datblygu\u2019r rhaglen ymhellach. Os oes gennych chi syniadau y carech eu rhannu yna danfonwch nhw at [email protected]."}, {"text_idx": "#000003", "text": "Bum yn ddigon ffodus o gael dathlu\u2019r achlysur gydag Ysgol Gymraeg Lon Las, Abertawe ac fe gawsom fore hyfryd gyda rhai o ddisgyblion dosbarth Derbyn yr ysgol sy\u2019n defnyddio\u2019r rhaglen yn ddyddiol. Diolch yn fawr am y croeso cynnes!"}, {"text_idx": "#000008", "text": "Mae\u2019r rhaglen ffoneg synthetig, Tric a Chlic yn dathlu ei phen-blwydd yn 10 oed. Ers"}, {"text_idx": "#000009", "text": "Rydym o hyd yn chwilio am ffyrdd i ddatblygu cynnwys y rhaglen Tric a Chlic! A oes gyda chi syniadau y carech eu rhannu gyda ni? Beth am ddanfon eich syniadau atom:"}]